**Պավլոս Ֆիսաս**, հայտնի է նաև **Killah P** բեմական անունով (հունարեն ՝ Παύλος Φύσσας. ապրիլի 10, 1979(1979-04-10), Perama, Հունաստան - սեպտեմբերի 18, 2013(2013-09-18), Աթենք, Հունաստան), հույն ռեփեր և ակտիվիստ։

Ճանաչված լինելով «Low Bap» երաժշտական շարժման հետ կապված տարբեր միջոցառումներում իր ելույթներով և իր հակաֆաշիստական գործոնեությամբ՝ նա ավելի հայտնի դարձավ 2013 թվականին տեղի ունեցած իր մահից հետո, որը կապված էր ծայրահեղ աջ քաղաքական կազմակերպության՝ «Ոսկե արշալույսի» հետ։

Երաժշտական և քաղաքական կարիերա
------------------------------

Պավլոս Ֆիսասը լայնորեն ճանաչված երաժիշտ էր հունական հիփ-հոփի ասպարեզում։ 1997 թվականից ակտիվ գործունեություն է ծավալել Low Bap երաժշտական շարժման մեջ, Ժամանակի ընթացքում նրան հաջողվել է ելույթներ ունենալ այդ շարժման առավել նշանավոր ներկայացուցիչների հետ։ Նա, լինելով *Պիրեոսի մետաղագործների* հակաֆաշիստական միության անդամ, ակտիվ էր նաև քաղաքական ասպարեզում։

Մահ
---

2013 թվականի սեպտեմբերի 17-ին Պավլոս Ֆիսասը իր մի քանի ընկերների հետ գնացել է ակումբ՝ ֆուտբոլային հանդիպում դիտելու։ Ժամը 23.59-ին Հունաստանի ոստիկանությունը հեռախոսազանգ է ստացել շուրջ 50 զինված մարդկանց հավաքի մասին։ Երբ ոստիկանները շտապել են դեպքի վայր, Ֆիսասն ընկած է եղել հատակին՝ մարմնի վրա բազմաթիվ վերքերով։ Մինչև գիտակցությունը կորցնելը՝ նա որպես հարձակման հեղինակի նշել է դեպքի վայրում դեռևս ներկա գտնվող Գեորգիոս Ռուպակիասին, ում անմիջապես ձերբակալել են։ Այնուհետև Պավլոս Ֆիսասը տեղափոխվել է Կերացինի հիվանդանոց, որտեղ նրա կյանքը փրկել չի հաջողվել։

### Դատավարություն

Գեորգիոս Ռուպակիասը, որ աշխատում էր նեոնացիստական Ոսկե արշալույս կուսակցության շտաբի ճաշարանում, ձերբակալությունից անմիջապես հետո զանգահարել է կուսակցության առաջնորդ Նիկոլաոս Միխալոլիակոսին և խոսել նրա հետ։ 6 ամիս բանտում անցկացնելուց հետո նա բանտայինից տեղափոխվել է տնային կալանքի. նրան թույլատրվել է լքել իր տունը միայն դատական նիստերին մասնակցելու համար։ 2020 թվականին Գեորգիոս Ռուպակիասը վերջնականապես դատապարտվել է սպանության համար։ Այդ նույն դատավարության ընթացքում Ոսկե արշալույսի 13 այլ անդամներ, նրանց թվում՝ նաև կուսակցության առաջնորդ Նիկոլաոս Միխալոլիակոսը, դատապարտվել են նպատակային ու համակարգված կերպով բռնություն իրականացնելու մեղադրանքով; Ներկայումս Ոսկե արշալույսն այլևս ճանաչված չէ որպես օրինական կազմակերպություն։

### Արձագանքներ

Հակաֆաշիստ երգչի սպանությունը հրապարակայնորեն դատապարտել են քաղաքական բազմաթիվ կազմակերպություններ ու գործիչներ, այդ թվում՝ Ոսկե արշալույսը։ Այն ժամանակվա վարչապետ Անտոնիս Սամարասը ելույթ ունենալով, բնակչությանը հանդարտվելու կոչ է արել և խնդրել նրա աջակցությունը՝ ապահովելու, որ նեոնացիստները զրկվեն «հունական սոցիալական հյուսվածքը թունավորելու, բռնություն և ահաբեկչական գործողություններ իրականացնելու հնարավորությունից»։ Սպանությանը հաջորդած շաբաթների ընթացքում Հունաստանում բազմաթիվ բողոքի երթեր են անցկացվել, բազմաթիվ ցույցեր են կազմակերպվել նաև եվրոպական տարբեր մայրաքաղաքներում՝ պահանջելով արդարություն Ֆիսասի համար և նեոնացիստական ու նեոֆաշիստական կազմակերպությունների գործունեության արգելում՝ դրանց անօրինական ճանաչելու միջոցով։

Ծանոթագրություններ
------------------

1. ↑  cita noticia|url= moves to ban far-right Golden Dawn party|nombre=Helena|apellido=Smith|fecha=18 de septiembre de 2013|fechaacceso=18 de septiembre de 2013|newspaper=The Guardian
2. ↑  «Ποιος ήταν ο Παύλος Φύσσας/Killah P.» (հունարեն).
3. 1 2  «Ποιος είναι ο 34χρονος Παύλος Φύσσας, ράπερ Killah P, μέλος του ΑΝΤΑΡΣΥΑ» (հունարեն). 2013 թ․ սեպտեմբերի 18.
4. ↑  «Νέο τρέιλερ του Νώε | Η ΚΑΘΗΜΕΡΙΝΗ» (հունարեն).
5. ↑  «O 34χρονος Παύλος Φύσσας δέχθηκε δολοφονική επίθεση - Ομολόγησε ο δράστης, είπε ότι ανήκει στη Χρυσή Αυγή» (հունարեն).
6. ↑  «Νέο τρέιλερ του Νώε | Η ΚΑΘΗΜΕΡΙΝΗ».
7. 1 2 3  . `{{cite web}}`: Missing or empty `|title=` (օգնություն)
8. ↑  «Ο Γ.Ρουπακιάς έπαιρνε χαρτζιλίκι από τη Χρυσή Αυγή, λέει το περιβάλλον του» (հունարեն). 2013 թ․ սեպտեմբերի 19.
9. 1 2  «Il partito di estrema destra greco Alba Dorata è stato dichiarato un'associazione a delinquere» (իտալերեն). 2020 թ․ հոկտեմբերի 7.
10. ↑  «Δίκη Χρυσής Αυγής: Ένοχοι για εγκληματική οργάνωση Μιχαλολιάκος και πολιτικά στελέχη» (հունարեն). 2020 թ․ հոկտեմբերի 7.
11. ↑  «Βουλή: Ομόφωνη καταδίκη της δολοφονίας του Παύλου Φύσσα | naftemporiki.gr» (հունարեն). 2013 թ․ սեպտեմբերի 18.
12. ↑  «Θλίψη και οργή για τη δολοφονία του Παύλου Φύσσα» (հունարեն). 2013 թ․ սեպտեմբերի 19. Արխիվացված է օրիգինալից 2021 թ․ հունվարի 15-ին. Վերցված է 2024 թ․ ապրիլի 1-ին.
13. ↑  «Anti-fascist Demonstrations Around Europe for Fyssas | Greek Reporter Europe» (ամերիկյան անգլերեն).

Արտաքին հղումներ
----------------

* Pavlos Fyssas official website
* The Cultural Association Against Fascism "Pavlos Killah P Fyssas"
* Solidarity Film Festival Killah P official website
* Amnesty International reportԱրխիվացված 2013-09-21 Wayback Machine
* report on recent events in Athens
* EEK statement (en griego)Արխիվացված 2013-09-21 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պավլոս Ֆիսաս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · MySpace |
|  |
| Թեմատիկ կայքեր | Discogs · MusicBrainz |
|  |
| Չափորոշչային վերահսկողություն | GND: 123231904X · VIAF: 7989160546933910240004 · WorldCat VIAF: 7989160546933910240004 |

 |